རྒྱ་གར་ནང་ཡོད་པའི་གདན་ས་གསུམ་དང་དེ་མིན་གྱི་དགོན་སྡེ་ཁག་ནང་སློབ་གཉེར་གནང་སྟེ་བོད་དུ་ཕྱིར་ལོག་གནང་མཁན་གྱི་དགེ་འདུན་པ་ཚོའི་ཐོག་རྣམ་པ་འདྲ་མིན་གྱི་ཐོག་རྒྱ་ནག་གཞུང་གིས་དམ་དྲག་བྱེད་བཞིན་ཡོད་ཅིང་།ཟླ་བ་འགའ་ཤས་སྔོན་ལི་ཐང་དགོན་དུ་ཕྱག་དཔེའི་དགེ་རྒན་གཉིས་ལ་ཕྱག་དཔེ་སློབ་འཁྲིད་མི་ཆོག་པའི་དམ་དྲག་བྱས་པ་དང་།ཡང་ཨེ་ཤེ་ཡ་རང་དབང་རླུང་འཕྲིན་ཁང་ལ་ཨ་མདོ་ས་ཁུལ་ནས་གནས་ཚུལ་མཁོ་སྤྲོད་པ་ཞིག་གིས་འགྲེལ་བརྗོད་བྱས་པར་ལྟར་ན།ཨ་མདོ་བླ་བྲང་དགོན་པའི་ནང་རྒྱ་གར་ནས་ཕྱིར་ལོག་གནང་མཁན་གྱི་དགེ་འདུན་པ་ཁག་གཅིག་ཚོགས་ཞུགས་བྱེད་མི་ཆོག་པའི་དམ་དྲག་ཡང་བཀེལ་ཡོད་འདུག